钦定古今图书集成/明伦汇编/官常典/第620卷 > 《户部副使太常少卿燕度可右谏议大夫知潭州制》郑獬
## 钦定古今图书集成/明伦汇编/官常典/第620卷 > 《户部副使太常少卿燕度可右谏议大夫知潭州制》郑獬

湖湘之南，溪蛮剽悍而易扰，阹而驯之则亦弭。伏望
其失御，遂出而啮边，其祸亦不细，得无肃乂廉治之
帅，为之良牧者哉？以尔具官燕度，醇明忠厚，通于世
务，更荐要剧，芒刃愈出，俾副大农，厥功茂焉。宜加赐
谏议大夫鱼符犀节，往甸南服。内以惠斯民，外以柔
殊俗。朕方端扆面朝，以迟尔之奏课矣。